**אני והוא – חלק ב' – היפוך הרצון**

**השלמה וחזרה שיעור א'**

שיעור קודם התחלנו להיכנס למרחב הרוחני. ראינו שבמרחב הרוחני צריך להפוך את צורת החשיבה ביחס לכל החוקים ודרך ההתנהלות הטבעית שאנו רגילים לה שכן כל מה שקורה בעולם הרוחני הוא הפוך מהעולם הגשמי. **חשוב לציין שכאן טמון הקושי בהתחברות לעולם הרוחני.**

**בעולם הגשמי שולט הרצון לקבל**. הוא טבעי לנו ומצוי בכל דרך התנהלותנו. לעומת זאת בעולם **הרוחני שולט רצון הפוך –רצון הבורא הרצון להשפיע**. והמטרה שלנו שיש בה קושי רב לחבר בריות גשמיות לבורא רוחני, כשבפועל הם הפוכים זה לזה.

ברוחני מלת המפתח היא **"אין".** זה מתחיל מהבורא עצמו. אנו לא יודעים דבר על מהותו של אלוהים ועל מה הוא כן. אנו יכולים לומר לגביו רק מה הוא לא כי הוא ישות בלתי ניתנת להשגה. (מעניין שכאשר קוראים **אל וה ים** מהסוף להתחלה מקבלים **מי הו לא**) ואכן הדבר היחיד אותו אנו יכולים לומר לגבי אלוהים שהוא לא שום דבר ממה שאנו מכירים מהעולם הזה.

החוק הרוחני הראשון עליו דיברנו הוא ש **"אין היעדר ברוחני"** כלומר עולם של שלמות בו אין שום חיסרון, מזה נובע שאין רצון לקבל שכן הוא יושב על החיסרון.

מהכלל הבסיסי ש" אין היעדר ברוחני" נובע גם **שאין מושג של מקום ושל מרחק פיזי** ושל תנועה (כמשמעותו בעולם הגשמי) בעולם הרוחני. ובדומה לכך **אין מושג של זמן** (במשמעותו בעולם הגשמי) בעולם הפיזי.

אם נחשוב מה מניע אותנו בחיים וגורם לנו מוטיבציה הרי שניווכח שאלה כל הדברים שחסרים לנו. כל החיסרונות הללו נובעים מהרצון לקבל הטבעי המובנה בנו . העולם הרוחני מושתת על ההפך שזה השלמות והרצון להשפיע.

בתורת בעל הסולם שני חידושים ענקיים:

1. הרצון לקבל והרצון להשפיע.
2. עניין של שיווי ושינוי צורה

**תרגיל 39 עמ' 65 – השלמה לשיעור אני והוא חלק א'**

האם קרה לכם שהיה לכם שיחה עם קרוב , ואמרתם שאתם מרגישים ריחוק או קירבה?

**למה בדיוק היתה הכוונה שלכם?**

**סיכום דוגמא:**

בתורת בעל הסולם: יש שוני בין מושג של **"מרחק פיזי"** לבין מושג של **"מרחק רוחני"**. נראה את ההגדרה במאמר לסיום הזוהר אותיות ו-ז:

"והעניין הוא כי בגשמיים התופסים מקום מובנת לנו הדביקות בקירוב מקום, והפירוד מובן לנו בריחוק מקום. אבל ברוחניים שאינם תופסים מקום כלל, אין הדביקות והפירוד מובנים בהם בקירוב מקום ובריחוק מקום, שהרי אין תופסים מקום כלל, **אולם השוואת הצורה שיש בין שני רוחניים מובנת לנו כדביקות, ושינוי הצורה בין שני רוחניים מובן לנו כפירוד**" .....

למשל כשב' אנשים שונאים זה לזה, נאמר עליהם, שהם נפרדים זה מזה כרחוק מזרח למערב. ואם הם אוהבים זה לזה, נאמר עליהם, שהם דבוקים זה בזה כגוף אחד. ואין המדובר כאן בקרבת מקום או בריחוק מקום, אלא המדובר הוא בהשוואת הצורה או בשינוי הצורה..."

**שיווי צורה ושינוי צורה.**

**מקום רוחני** – מתאר את צורת הרצון בו נמצא אדם בשלב נתון. נמצא ברצון לקבל או ברצון להשפיע או באין סוף של שילוב צורה ביניהם.

**מרחק רוחני** – יוגדר ע" מידת קרבת הרצונות. ככל שצורת הרצון יותר דומה נאמר שהן יותר בשיווי צורה. כאשר הרצון לקבל זהה נאמר שהם בדביקות שזה השיא של שיווי הצורה. וכאשר הם רחוקים ברצונותיהם נאמר שיש שינוי צורה ביניהם.

**תנועה רוחנית -** כאשר אדם עובר התפתחות רוחנית אנחנו אומרים שבכל שלב התפתחות הוא שנה את הצורה לעומת השלב הקודם. אוסף שינויי צורה מגדיר תנועה רוחנית. וגודל השינוי מתאר את גודל המרחק הרוחני שעבר.

**זמן רוחני –** בטרם ולאחר מכן אין בהם מושגים של שעון אלא מושג של צורת רצון אחת שקדמה לצורה רצון אחרת שיצאה ממנה.

בעל הסולם משנה את כל ההגדרות והיחס שלנו לפעולות החל מאלה שנחשבות לגשמיות ביותר או לרוחניות ביותר.

כך למשל אנשים חושבים שלהתפלל זה רוחני ולאכול זה גשמי. אבל לפי בעל הסולם כל פעולה יכולה להיות רוחנית או גשמית בהתאם לכוונה העומדת מאחוריה וכך לדוגמא:

* אכילה כי זה טעים או כי אני רעב – זאת פעולה גשמית.
* אכילה כדי לשמור על הגוף ויקנה לו כוח לפעול בצורה טובה - זאת פעולה רוחנית.
* להתפלל שאלוהים יתן לי או יקח ממישהו אחר – יכולה להיות פעולה מסחרית - **גשמית**
* להתפלל שאלוהים יתן לי את הכוח, לממש את ייעודי לטובה בעולם – **רוחני**

הערה: בריאה מלשון לבר- שמשמעו הוציא החוצה מתוכו. ואכן אלוהים הוציא את הבריאה מתוכו ויצר "יש" מ"אין"

**תחילת שיעור מס' 11 – אני והוא שיעור ב' – היפוך הרצון**

**מטרות השיעור:**

**להכיר את הנושא המאוד חשוב להתפתחותו של האדם ושל האנושות** – **נושא היפוך הרצון**:

להפוך את הכוונה של כל פעולה מהמימד הגשמי: **"על מנת לקבל"** (המגיע ממקום של אהבה עצמית ואינטרס אישי) לכוונה של כל פעולה במימד הרוחני: **"על מנת להשפיע"** (אהבת הזולת)

**הדגשים**

**השיעור הנ"ל הינו הציר המרכזי של כל הלימוד בקורס של "הדרך אל הטוב" .**

**מדובר בקפיצה למימד חדש של מודעות, על ידי ההבנה היסודית, שאין אפשרות לקבל טוב ואושר על ידי השימוש ברצון לקבלת תענוג! הדרך היחידה לקבלת הטוב והאושר היא על ידי הרצון האמיתי לעשות טוב לזולת.**

**הערה אישית: הרב אשל"ג במאמריו השונים תולה בנקודה זאת של היפוך הרצון את המפתח ליכולתה של האנושות לעבור תהליך התפתחות מרמת הפרט ועד רמת האנושות בכללותה לממש את ייעודה בעולם ולהגיע לחיים של שלום ושל אושר.**

**שלב א' – מעבר על עבודה עצמית**

**שלב ב' - חזרה על מושגים שנלמדו**

**שלב ג' – חוק שורש וענף – היכולת לקבל תלויה בשיווי צורה בתנאים פיזיים אך גם בחיבור רוחני**

**תרגיל דוגמא: כדי להמחיש מבקש שאחד המשתתפים בשיעור יגיע לקדמת הכיתה והשאלה:**

**כשאני רוצה להסביר משהו לאדם אחר אילו תנאים צריכים להתקיים?**

* **תנאים פיזיים -** צריך להיות באותו מקום ובאותו זמן, אותה שפה, המסביר מסוגל פיזית לדבר והמקשיב מסוגל פיזית לשמוע, בעל יכולת פיזית להשתמש במילים בצורה מובנת ולהסביר ומאידך יכולת פיזית לקלוט את המידע ולעבד אותו לכדי הבנה. ככל שמתמלאים יותר תנאים פיזיים התקשורת תהיה יותר טובה.
* **תנאים רוחניים -** ככל שיש יותר השתוות צורה ברצונות, בערכים יש יותר יכולת חיבור. ככל שיש יותר קירבה ואהבה וכבוד לאחר יש יותר פתיחות לקלוט ולקבל ממנו.

ידע אדם את אשתו. מתאר מצב בו אדם התחבר לאשתו פיזית. ידע זה חיבור. **כדי שיהיה חיבור צריך קרבה פיזית ורוחנית.**

**שלב ד1' – פרדוקס בנברא – הבנה שיש פרדוקס**

**תרגיל 2** : **מבקש שניים ללוח תפקיד האחד לרצות לתת. תפקיד השני לרצות לקבל.**

מטרת התרגיל להסביר את הפרדוקס הנובע מחוקי העולם הרוחני עצמו, בשלושה שלבים

**שלב א' –** הסבר הפרדוקס לפיו ככל **שמפעילים יותר את הרצון לקבל**, כך משתנה צורתנו לעומת הבורא, אנו נהיים יותר רחוקים רוחנית לבורא, וכך **מקבלים פחות שפע ממנו**.

**שלב ב' –** הסבר לכך שאנו מחפשים פתרון לשני דברים הפוכים שחייבים שניהם בד בבד להתקיים:

* **חובת המשך שימוש ברצון לקבל –** הרצון לקבל נמצא במהות שלנו. ראינו שכגודל הרצון גודל התענוג **ואם אין רצון יש אדישות ואין תענוג**. ומעבר לכך הבורא ברא את הרצון לקבל שבנו כדי שנקבל ממנו את השפע. **אם נבטל את הרצון לקבל לא תמומש מטרת הבריאה**.
* **להישמר משינוי צורה וריחוק מהבורא –** שיגרום לניתוק זרימת השפע אלינו.

**שלב ג' –** **הפיתרון :** **"לקבל על מנת להשפיע"** - למצוא בשיתוף הכיתה ולהסביר את הנוסחה הגואלת המחברת את שני ההפכים (לעשות ייחוד) את הדרך של: "לקבל על מנת להשפיע" כלומר להשתמש בכוחות הקבלה שבנו על מנת לעשות טוב לזולת כמו בדוגמת האורח ובעל הבית.

**חובה להסביר:** שבמידה וכל רצון הקבלה מכוון אך ורק להשפעה הוא אינו נחשב לקבלה ואינו מפריד כהוא זה מהבורא. (חלק מתנאי הקיום שלנו מעצם מהותנו הוא שאנו חייבים לקבל: לישון, לאכול, לנוח וכד' – ולכן כל פעולה בהתאם לצרכים המחויבים האלה אינה מגונה ואינה משובחת. והרצון לקבלם אינו נחשב לקבלה כאשר השימוש בהם נעשה לצורך של השפעה)

**מהלך התרגיל:**

**שלב א' – יצירת פרדוקס, כדי להמחיש את קיומו של הפרדוקס בעולם הרוחני -** כל פעם שאחד יציע את הממתק והשני יגיד כן. המקבל צריך לקחת צעד אחורה

* ככל שאני רוצה יותר לקבל את הממתק. נוצר שינוי צורה יותר גדול. (בעולם הרוחני מה שקובע את המרחק זה הרצון)
* ככל שנוצר שינוי צורה שבין רצון להשפיע של האחד לרצון לקבל של השני, יש התרחקות.
* ככל שמתרחקים בצורה פוחתת האפשרות לקבל.

**אמרת חז"ל בגמרא:**

**"כל המחזר על הגדולה - גדולה בורחת ממנו, וכל הבורח מן הגדולה – גדולה מחזרת אחריו" (תלמוד בבלי מסכת עירובין דף יג עמ' ב)**

**בלשון העם ידוע שכל הרודף אחר הכבוד , הכבוד בורח ממנו – פרדוקס**

**רדיפה אחר אושר –אינה גורמת לאושר ונהפוך הוא משאירה אותנו מרוקנים**

**שלב ד2' – פרדוקס בנברא – התמקדות והסבר של הפרדוקס**

**הגדרת הפרדוקס בשיתוף הכיתה - ככל שאני רוצה יותר (שזאת מטרת הבריאה) (אושר-לסוגיו ולמיניו) , פוחתת האפשרות שלי לקבל (אושר)**

לפתוח דיון: **מה אפשר לעשות כדי לקבל? (כי הרי זאת מטרת הבריאה, ובלי זה אין תענוג)**

**(אפשר לסתור בקלות את הפרדוקס ולהגיד זה לא נכון –כאשר אני רוצה משהו אני פועל ומשיג. וזה נכון במקרים רבים בעולם הגשמי. אני חושב שצריך להדגיש שזה יותר רלבנטי בעולם הרוחני בהשגת דברים רוחניים כמו אושר, כמו קירבה, כמו אהבה של אחר, מחוייבות, נאמנות, תפילה לעזרה כסוחר. וכאן אנו נותנים דוגמא גשמית להמחשת דבר רוחני ולא בהכרח עובדת בגשמי)**

**שלב ד3. פתרון הפרדוקס – היפוך הרצון**

**שלב ג' – מעבר לפתרון.**

**פתיחת דיון: איזה אפשרויות תגובה עומדות בפני המקבל?**

ראינו שקבלת הממתק גורמת לשינוי צורה ולריחוק. המסקנה: המקבל צריך לסרב לרצון לקבל לעצמו כי הוא רעב וטעים לו. כי נוגד עקרונות שלו וכד'.

"לא תודה" - במצב זה הוא לא פועל עם הרצון לקבל שלו ולכן מתקרב לבורא. אך חשוב עדיין לא התמלא

אך חשוב להדגיש: עדיין לא פתרנו את הפרדוקס כיוון שבסרובו לקבל, לא מתקיימת מטרת הבריאה.

כאשר לא מקבל :

1. גם לא מקבל ולא מספק את הרצון
2. גם הולך נגד מחשבת הבריאה.
3. גם בדחיתו פוגע במי שרוצה להשפיע

המשך ההדגמה ייצור מצב בו הנותן ינסה לשכנע את המקבל, עד מצב בו הוא יקבל כדי לגרום לו נחת רוח. במצב זה הקבלה לא נחשבת לקבלה אלא להשפעה ולכן הקבלה לא יוצרת ריחוק מהבורא אלא דווקא קירבה.

וחשוב להדגיש **שלא מתוך תכנון מקורי ולא מתוך כוונה**, נוצר מצב שהמקבל גם גרם נחת לנותן וגם ממש את רצונו לקבל ואוכל בנחת וגם מממש ואת מטרת הבריאה.

בשפת הקבלה למהלך הזה קוראים **"לשים מסך"** , ובסלנג קוראים לכך **"לדחות סיפוקים"**. מהלך זה של פיתוח היכולת של האדם לדחות סיפוקים , לדחות את הרצון לקבל הגשמי שבוער באדם הינו המפתח לתהליך היותר גדול של היפוך הרצון לקבל לרצון להשפיע.

דוגמאות: אדם שכל חייו אוכל לא כשר, החליט לחזור בתשובה ולאכול כשר. בתחילה אחרי השינוי הפיתוי מאוד גדול. הדרך לעמוד בפיתוי היא לשים מסך ולהתנגד לדחף הטבעי כיוון שבמערך העקרונות החדש זה נחשב לחטא –לדבר מזיק ואסור שאין לעשותו.

**אי עמידה בפיתוי** – יגרום נחת רגעי, אך תסכול וחוסר אמונה בעצמי ארוך טווח. מאידך

**עמידה בפיתוי –** יוצר נחת רוח בשמים ובחלק אלוה (הנשמה) שבי. והעמידה בעיקרון כנגד הפיתוי החזק מחזק את העצמיות שבי ויוצר צמיחה רוחנית.

בנושאים של אוכל, יחסי מין, וממון – היצר והנטיה הטבעית של האדם חזקה במיוחד. לכן נדרש מסך חזק. אך חשוב לדעת שלפי הקבלה: המסך שיושב על הרצון הכי גדול מייצר הכי הרבה אור.

"במקום שבו עומדים בעלי תשובה גם צדיקים גמורים אינם עומדים" – לצדיקים אין יצר חזק ופיתוי –לכן אין צורך במאבק גדול כדי לא לחטוא. מאידך למשנים את דרכם יש עדיין פיתוי אדיר. ועל עמידתו זאת זוכה להערכה רבה.

אדם גיבור מתגבר על יצרו. במידה ואין רצון אין גבורה.

**סיכום ופתרון:**

מתקבל פיתרון מושלם לפיו גם אוכל מהעוגה (להשתמש ברצון לקבל כי משיג תענוג) . וגם משאיר אותה שלמה (להמשיך ולהישאר בקירבה.)

הפתרון : כאשר אני משתמש ברצון לקבל שלי כדי לגרום לזולת/לבורא נחת רוח, זה לא נחשב לקבלה, אז מרוויח משני העולמות גם אוכל וממלא הרצון לקבל וגם משפיע.

**בעצם יש כאן חוק רוחני שעובד במציאות חיינו: כאשר אדם ישאף בחייו לפעול בכל ענייניו בצורה נכונה לטובת המצב ובאמת לטובת הזולת , כלומר בצורה אובייקטיבית ונטולת אינטרסים אישיים צרים, וללא שום התחשבנות ורצון לקבל לעצמו (דבר המכונה בקבלה-לעשות נחת רוח ליוצרו ולא על מנת לקבל פרס) . פעולתו זאת תגרום נחת רוח גדולה מאוד לבורא / לזולת לאנשים הבאים איתו במגע. ומובטח לו כתוצאה מכך חיים יותר מאושרים.**

**החוק הזה עובד הן כלפי הפרט והן כלפי הכלל. ככל שעם יפעל בצורה יותר ערכית ומוסרית, החלטות יתקבלו ע"פ שיקולים אובייקטיביים, ותוך הוצאת אינטרסים אישיים מההחלטות. התחשבות ורגישות כלפי הזולת ורצון של כל אחד בחברה לעזור לזולת ולראות בהעצמתו , כל אלה מביאים בהכרח לחברה הרבה יותר ערכית ומוסרית וערבה הדדית –חברה שמפתחת ומעצימה את האנשים הכלולים בה ובהכרח חברה מאושרת יותר.**

הערה אישית: לעשות נחת רוח ליוצרו, לפעול לטובת הזולת ולא לטובת האינטרסים האישיים שלי ולעשות את הדבר הנכון בהתאם לסיטואציה ומתוך שיקולים רחבים (הרואים את צורכי הכלל) הם תיאורים שונים לאותה פעולה המבטלת את רצונות האני האגואיסט לטובת צורכי הכלל, החותרת לאחדות ומונעת פירוד. וההדרכה מה דרכי הפעולה הנכונות – נמצאית בתורה והמצוות.

כדי להמחיש שלא מדובר בקבלה – דוגמת הרב אשל"ג לקידושין בטבעת שקנתה האשה ונתנה לבעלה המכובד, מתוך כבוד אליו. שזה ייחשב כהשפעה.

**הרצון החדש מול הרצון הטבעי של הסוחר**

**השוואה בין רצון רוחני גבוה - רצון לקבל בע"מ להשפיע לבין רצון הסוחר – רצון להשפיע בע"מ לקבל**

הרצון במצב של הסוחר: רוצה לתת כדי לקבל. להשפיע על מנת לקבל. ההשפעה כאן משנית לקבלה. רצון זה מכונה בקבלה – שיפחה. לעומתה הרצון הגבוה במעלה הוא הרצון לקבל כדי להשפיע עמו – רצון זה נחשב לגבירה שמעמדה עליון. רצון הסוחר מתאר מצב בו השפחה ירשה את גבירתה. הגבירה משרתת את השפחה. הרצון להשפיע משרת את הכוונה לקבל.

**היפוך הרצון.**

היפוך הרצון מתאר מצב בו שינינו את המצב הגשמי הטבעי המפותח של הסוחר שהיה:

* **הרצון להשפיע – אמצעי**
* **הרצון לקבל – מטרה**

**למצב של רצון רוחני הפוך בו:**

* **הרצון לקבל – אמצעי**
* **הרצון להשפיע - מטרה**

**ועדיין יש בעיה שצריך לפתור:**

בתרגיל ראינו שגם כאשר הגענו למדרגה הגבוהה של רצון לקבל ע"מ להשפיע יש שתי בעיות:

1. לאדם אין יכול להיות רק ברצון להשפיע. הוא חייב לקבל מזון שינה וכד' כלומר בכל מצב הוא עדיין נמצא ברצון לקבל.
2. גם במדרגה הגבוהה ביותר של רצון לקבל בע"מ להשפיע- אני עדיין בשינוי צורה ולא בדבקות.

**סיפור להמחשה:**

פרופסור כתב ספר על תולדות י-ם ושלח לנשיא המדינה. הנשיא מכבד את הפרופסור, לא מתכוון לקרוא הספר ועדיין מבקש לעשות טקס כדי שהפרופסור מול המצלמות יעניק את הספר.

למי התענוג הגדול: לפרופסור -לנותן

התענוג הקטן - לנשיא.

**איך מתרץ הרב אשל"ג - מדוע הקבלה לא מהווה מחסום לדבקות?**

כשהנשיא מקבל כדי לתת כבוד לפרופסור, הקבלה שלו את הספר היא משנית והמטרה העיקרית לעשות כבוד ולכן לא נחשב קבלת הספר לקבלה. כאשר הרצון לשפע לזולת נמצא במרכז וקודם לרצון לקבל שלי אז אני מתקרב.

**ויקטור פרענקל (האדם מחפש משמעות) – (חוברת לתלמיד - עמ' 72)**

**"אושר לא יכול להיות נרדף, זה חייב להתחולל, וזה קורה רק כתופעת לוואי לא מכוונת של ההקדשה האישית של אדם למטרה גדולה יותר מאשר האדם עצמו, או כתוצר הלוואי של התמסרותו של האדם לאדם אחר ממנו"**

האושר הוא מטרת לוואי. בא בהיסח הדעת. רק אם אתה משפיע אתה תהיה מאושר ועדיין חשוב להדגיש שתכלית פעולותיך לא היתה להשיג את האושר, אלא לממש מטרה גדולה יותר מעצמך, ואז גם לא משנה אם חווית אושר או לא בפעולה ספציפית. ויחד עם זאת כיוון שאתה פועל לפי חוקי הבריאה, מן הסתם צפוי שתתממש לגביך מטרת הבריאה והאושר מן הסתם יתחולל ויגיע.

במונחי הקבלה: יש התפשטות של האור בתוך הכלי, רק כאשר הכלי שם מסך ודוחה את כל האור . כי לכלי אסור לקבל אור, כי אחרת לא יעמוד במטרת הבריאה.

**דוגמאות להיפוך הרצון - בזוגיות**

1. **"איש ואשה זכו – שכינה ביניהם" – אמרת חז"ל זו מתארת מצב בו האיש והאשה זככו עצמם, ובמערכת היחסים שלהם הם שמים את הרצונות, והצרכים והאילוצים של השני במרכז תשומת לבם. (הצורך באהבה, בתשומת לב, בהקשבה, בתמיכה, בסיוע ) אזי שכינה ביניהם - מערכת היחסים שלהם תהיה כל-כך טובה, שתסב להם אושר. האושר אינו המטרה כאשר אתה מקשיב לתלונות ולקשיים של אשתך. אבל ההקשבה , והתמיכה והרצון בונים קשר חזק שמביא את האושר בהיסח הדעת וגורמים לו להתחולל בבית.**

**הערה: היפוך הרצון מתאר נוסחה שיתכן ונשמעת פשוטה, אך יישומה קשה ביותר והשינוי הוא מדורג ונמשך על פני שנים רבות.**

**תרגיל 41 – תרגול בהיפוך הרצון**

תאר אכילת שוקולד מתוך כוונה להשפיע: למי התכוונת להשפיע?

אכילת שוקולד היא בדרך כלל מתוך רצון לקבל טבעי – הטעם המתוק גורם לתחושת עונג. יחד עם זאת יש לכך גם השפעה משמינה. וקצת מתקשה לחשוב על מצב בו אני האכילה שלי משפיע.

אפשר לחשוב על סיטואציה בו אדם מרגיש שיש לו סחרחורת וחסר סוכר, ואז אכילת השוקולד הינה מתוך צורך כדי לאזן את הגוף. או כדי ליצור תחושה טובה בגוף ולהשפיע עם הנעימות שלי על סביבתי.

**איך הופכים את הרצון בשינה**

**רצון לקבל טבעי –** רצון לתענוג שבשינה ממושכת.

**רצון רוחני –** רצון לאגור כוח ולהפחית מתח ועייפות במידה הנדרשת לגוף, כדי שאוכל למלא את תפקידי במשפחה ובחברה.

**תירגול היפוך הרצון - תרגיל 42 -מצ"ב טבלת הרצונות לפי דרגותיהם.**

**תרגיל כיתה -** בחר רצון אחד בכל קומה וציין איך תוכל להשיג היפוך אותו רצון (לקבל ע"מ להשפיע)

**רצונות מדרגת דומם**

* רצון לקבל טבעי - אני רוצה להרגיש שבע
* רצון השפעה רוחני - אני רוצה לאכול כדי שאוכל להיות חזק ולתפקד ולפרנס את המשפחה ולהשפיע.

**רצון בדרגת דומם – רצונות גופניים (מעבר מסיפוק רצונות להנאה עצמית למלוי צרכים הכרחיים המקיימים אותי וגם לעורר אותי לדאוג שגם לאחרים יהיה)**

* רצון לקבל טבעי - אני רוצה תענוג חושי.
* רצון השפעה רוחני – אני רוצה לגרום לזולת תענוג חושי. (תחושה שקר לי והרצון שיהיה לי חם, יכולה לשמש אותי ולהבין שגם לסובבים אותי קר ואז להדליק תנור, להביא בגדים חמים ושמיכות).

**רצון בדרגת צומח** – **רצון לקניין (מעבר משימוש לטובת עצמי לשימוש לטובת הזולת)**

* רצון לקבל טבעי - אני רוצה להיות עשיר, כדי שאוכל לא לעבוד ולישון במלונות פאר.
* רצון השפעה רוחני - אני רוצה להיות עשיר, כדי שאוכל לפעול עם הכסף לטובת מטרות חברתיות ולעזור לנזקקים.
* **ר' יהודה הנשיא היה עשיר גדול ולפני מותו אמר ה' עדי שבכל עושרי השתמשתי לטובת הגדלת שם השם, ולא לטובתי האישית.**

רצונות בדרגת חי – רצונות חברתיים – (מרצונות עצמיים לכבוד לשליטה, לכוח – מעבר לרצון להעצמת הזולת.

* **רצון לקבל טבעי –** רצון לשליטה על אחרים.
* **רצון לקבל רוחני –** רצון לשליטה עצמית על היצרים שבי (התפתחות רוחנית ממנה נהנית כל הסביבה שלי) ומכאן לכוון להעצמה של הסובבים אותי.

**הטבלה בעמ' 74 מסכמת את החומר**

**סיכום:**

1. **הבורא הינו השפעה טהורה. המטרה של הנברא ללכת בדרכיו , להשתוות למידותיו.**
2. **הליכה כזו תיצור שיווי צורה ומכאן קרבה רוחנית, ויכולת קבלת שפע.**
3. **קיים פרדוקס בעולם הרוחני. דווקא הרצון לקבל גורם לאי יכולת לקבל, ואי מימוש מטרת הבריאה.**
4. **הפתרון טמון בהיפוך הרצון ממצב של רצון להשפיע בע"מ לקבל לרצון לקבל בע"מ להשפיע. היפוך בין המטרה לבין האמצעי להשגתה.**
5. **החשבון החדש והנכון לקיום בעולמנו: "לקבל מה שנחוץ על מנת להשפיע עם זה לזולת.יישום החשבון החדש יביא לאושר מבלי שנחפש ונרדוף אחריו, עקב עמידה בחוקים רוחניים ומילוי מטרת הבריאה, האושר יתחולל ויגיע כאילו בהיסח הדעת.**